# **TYYLIANALYYSIN TYÖOHJEET**

1. **Lue teksti rauhassa ja ajatuksella läpi pariin kolmeen kertaan.**
2. **Ota muistiin tekstin perustiedot: kirjoittaja, nimi, tekstilaji, julkaisuaika ja –paikka sekä aihe.**
3. **Alleviivaa lukiessasi sellaisia kielen piirteitä, jotka ovat kohosteisia tai muuten tekstille tyypillisiä tai esimerkiksi toistuvat tekstissä. Kiinnitä huomiota**
	* **Sanojen tyyliarvoihin**
	* **Virkkeiden ja lauseiden lajeihin ja pituuksiin**
	* **Kokonaisjäsentelyyn ja kappaleiden pituuksiin**
	* **Retorisiin keinoihin**
	* **Kirjoittajan näkymiseen tekstissä ja asennoitumiseen käsiteltävään aiheeseen**
	* **Lukijan huomioon ottamiseen tekstissä**
	* **Välimerkkien käyttöön**
4. **Jaa havaintosi 3-5 ryhmään, joita käytät kappalejaon pohjana. Voit esimerkiksi jakaa havaintoja sanastoon, virke- ja lauserakenteeseen sekä retoriikkaan liittyviin.**
5. **Aloita tekstisi kertomalla, mistä tekstistä puhut, ja mene jo aloituskappaleen loppupuolella tekstin tyyliin ja jonkinlaiseen kokonaiskuvaan tekstin tyylistä**
6. **Aloita kukin kappale sen jälkeen ideavirkkeellä, josta käy ilmi sen kappaleen aihe**
7. **Tarkenna kappaleen aiheen käsittelyä ja anna havainnoistasi tekstiesimerkkejä joko sitaatteina tai referointeina.**
8. **Tee myös päätelmiä tekemiesi tyylihavaintojen pohjalta: miksi kirjoittaja on käyttänyt jotakin kielimuotoa? Voit liitää päätelmiä esimerkiksi tekstin tekstilajin piirteisiin, kohderyhmään, aiheen yleiseen käsittelytapaan, tekstin tavoitteisiin, julkaisuaikaan tai –paikkaan tai kirjoittajan luonteenomaiseen tyyliin. Yleensä on luontevaa sijoittaa päätelmiä kappaleiden loppupuolelle.**
9. **Voit lopuksi halutessasi myös arvioida tyylin onnistuneisuutta, mutta se ei ole välttämätöntä.**
10. **Kun olet kirjoittanut analyysitestisi, lue se vielä pariin kertaan huolellisesti läpi ja hio kieltä. Katso, että virkkeet ovat kokonaisia ja ehjiä, välimerkit paikallaan, yhdyssanat oikein ja pronominit ja kongruenssit kunnossa. Kiinnitä huomiota myös sitaattien merkitsemiseen.**